
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 206
din 27 noiembrie 2014
privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24436/11.11.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere documentaţia cadastrală pentru dezlipirea în 2 (două) loturi noi a imobilului de natură teren, situat în Municipiul Sighişoara, str. Costache Negruzzi f. nr.; 

Având în vedere sentinţa civilă nr. 369/25.02.2013, pronunţată de Judecătoria Sighişoara, în dosarul nr. 3328/308/2011, rămasă definitivă şi irevocabilă prin decizia nr. 818/15.10.2013, pronunţată de Tribunalul Mureş, în dosarul nr. 3328/308/2011 şi încheierea din data de 25.06.2014 cu privire la lămurirea dispozitivului sentinţei civile amintite, pronunţată de Judecătoria Sighişoara, în dosarul nr. 3328/308/2011, respectiv alin. 3 din dispozitvul sentinţei, aşa cum acesta a fost lămurit de instanţă, prin care s-a dispus radierea dreptului de proprietate înscris în C.F nr. 11700 Sighişoara, nr. top. 3, nr. cad. 1902, pe Oraşul Sighişoara, cu privire la construcţia Turnul Frânghierilor detaliat: C3 turn cu 49 mp., C2 anexă turn cu sc=16 mp. şi C4 anexă cu sc=25 mp., drept de proprietate întabulat cu titlu de drept de posesiune faptică prin încheierea nr. 994/28.01.2008 şi încheierea nr. 7076/26.09.2010 de carte funciară;

Având în vedere că pentru punerea în aplicare a hotărârilor judecătoreşti menţionate la alineatul precedent s-a efectuat pentru imobilul situat în Municipiul Sighişoara, str. Scării f.nr. (Turnul Frânghierilor), documentaţia cadastrală pentru rectificarea/modificarea suprafeţei şi radierea construcţiilor C3 turn cu 49 mp., C2 anexă turn cu sc=16 mp. şi C4 anexă cu sc=25 mp.;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară, privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de Specialitate al Direcţiei Administrarea Patrimoniului, înregistrat cu nr. 24435/11.11.2014, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art. 1. Se însuşeşte documentaţia cadastrală pentru dezlipirea în 2 (două) loturi noi a imobilului de natură teren situat în Municipiul Sighişoara, str. Costache Negruzzi f. nr., înscris în C.F. nr. 55326 (nr. C.F. vechi 11191, nr. cad. vechi  1180/3, nr. top. 2384/1/1/3), sub nr. cad. 55326 şi înscrierea loturilor de teren (imobilelor) nou formate în cartea funciară, anexa nr. 1 la prezenta hotărâre. 

Art. 2. Se însuşeşte documentaţia cadastrală pentru rectificarea/modificarea suprafeţei şi radierea construcţiilor C3 turn cu 49 mp., C2 anexă turn cu sc=16 mp. şi C4 anexă cu sc=25 mp. cu referire la imobilul situat în Municipiul Sighişoara, str. Scării f.nr. (Turnul Frânghierilor), înscris în C.F. nr. 51172 (nr. C.F. vechi 11700 Sighişoara), sub nr. cad. 1902 şi nr. top. 3, 3-C1, 3-C2, 3-C3, 3-C4, 3-C5 şi 3-C6, anexa nr. 2 la prezenta hotărâre.

Art. 3. Se aprobă rectificarea/modificarea suprafeţei terenului situat în Municipiul Sighişoara, str. Scării f.nr., înscris în C.F. nr. 51172 (nr. C.F. vechi 11700 Sighişoara), sub nr. cad. 1902 şi nr. top. 3, de la suprafaţa de 389 mp. la suprafaţa de 299 mp., conform documentaţiei cadastrale însuşite prin art. 2 din prezenta hotărâre.

Art. 4. Se aprobă radierea construcţiilor C3 turn cu 49 mp., C2 anexă turn cu sc=16 mp. şi C4 anexă cu sc=25 mp., situate în Municipiul Sighişoara, str. Scării f.nr., înscrise în C.F. nr. 51172 (nr. C.F. vechi 11700 Sighişoara), sub nr. top. 3-C2, 3-C3 şi 3-C4, conform documentaţiei cadastrale însuşite prin art. 2 din prezenta hotărâre.

Art. 5. Cu ducerea la îndeplinire a prevederilor prezentei hotărâri se încredinţează Primarul municipiului şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 6. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  3 ex. Direcţia Administrarea Patrimoniului.
  9 ex. 
A.B./G.V.
